**METODOLOŠKA OBJAŠNJENJA ZA HUP SKOR**

**SKOR FISKALNE KONSOLIDACIJE**

Skor fiskalne konsolidacije jednostavan je prosjek skorova rizika, prihoda, rashoda, salda i duga. Svaki od skorova rizika, prihoda, rashoda, salda i duga računa se kao ponderirani prosjek skorova za pojedine indikatore. Ponderi su prikazani na slajdu 31 prezentacije HUP-13 ciljeva\_final.ppt.

**Skor rizika**

Skor rizika se računa na temelju dva skora indikatora: skor CDS spreada i skor CDS usporedbe.

Skor CDS spreada ili CDS skor računa se na sljedeći način: ako je 5-godišnji CDS spread za hrvatske državne obveznice manji od nule skor poprima najvišu vrijednost (80). Ako je veći od 400 bps, poprima najnižu vrijednost (20). Za vrijednosti između 0 i 400 skor se računa interpolacijom pomoću formule koja je opisana dalje u tekstu. Podaci su s kraja kvartala.

Skor CDS usporedbe računa se na temelju usporedbi sa CDS spreadovima skupine srodnih zemalja: Češku, Mađarsku, Poljsku, Rumunjsku, Slovačku i Sloveniju. Za tu se skupinu prvo računa prosječni CDS spread. Zatim se računa odstupanje CDS spreada za Hrvatsku od prosjeka za šest srednjoeuropskih zemalja. Ako je spread za Hrvatsku više od 100 bps manji od prosjeka, ocjena je 80. Ako je hrvatski spread za više od 150 bps iznad prosjeka, ocjena je 20. Za sve međuvrijednosti skor se računa interpolacijom.

**Skor duga**

Skor duga se računa na temelju tri skora indikatora: skor razine duga, skor promjene duga i skor usporedbe duga.

Skor razine duga iznosi 20 ako je omjer javnog duga i BDP-a veći od 70% i 80 ako je taj omjer manji od 40%. U omjer ulazi i dug HBOR-a i državna jamstva. Omjer se računa kvartalno kao omjer javnog duga na kraju zadnjeg izvještajnog kvartala i BDP-a u tom i zadnja tri kvartala (pomična četiri kvartala).

Skor promjene duga iznosi 80 ako je međugodišnja stopa promjene duga (kvartal tekuće na kvartal prethodne godine) manja od -2% i 20 ako je veća od 8%.

Skor usporedbe duga računa se tako da se prvo izračunaju minimum i maksimum za omjer bruto javnog duga i BDP-a iz baze Eurostata za EU-10. Ako je omjer za Hrvatsku (koji uključuje dug HBOR-a i jamstva) manji od minimuma skor iznosi 80, a ako je veći od maksimuma, skor iznosi 20. Podaci su godišnji.

**Skor promjene udjela prihoda i rashoda u BDP-u**

Za svaku zemlju u uzorku se izračunaju godišnje stope promjene udjela prihoda ili rashoda opće konsolidirane države u BDP-u, na temelju podataka Eurostata i Hrvatske narodne banke (za Hrvatsku), te se izračunaju maksimalna (max) i minimalna (min) promjena za svaku pojedinu zemlju u svakoj godini.

Na temelju dobivenih podataka o maksimalnim i minimalnim promjenama vrši se interpolacija podataka prema formuli:

,

gdje je vrijednost promjene prihoda/rashoda u BDP-u Hrvatske, najmanja promjena udjela prihoda/rashoda, a najveća promjena udjela prihoda/rashoda u BDP-u, u ukupnom uzorku zemalja.

U sljedećem koraku se konstuira Skor promjene udjela prihoda i Skor promjene udjela rashoda u BDP-u na način da Skor poprimi vrijednost:

a) 20 (najslabiji rezultat),

ako je porast udjela prihoda u BDP-u u Hrvatskoj najveći u promatranoj skupini ili ako je pad udjela prihoda u BDP-u u Hrvatskoj najmanji u promatranoj skupini

ili

ako je porast udjela rashoda u BDP-u u Hrvatskoj najveći u promatranoj skupini ili ako je pad udjela rashoda u BDP-u u Hrvatskoj najmanji u promatranoj skupini

b) 80 (najbolji rezultat),

ako je porast udjela prihoda u BDP-u u Hrvatskoj najmanji u promatranoj skupini ili ako je pad udjela prihoda u BDP-u u Hravtskoj najveći u promatranoj skupini

ili

ako je porast udjela rashoda u BDP-u u Hrvatskoj najmaji u promatranoj skupini ili ako je pad udjela rashoda u BDP-u u Hrvatskoj najveći u promatranoj skupini

c) *I* (interpolacija, vrijednosti između min i max)

u ostalim slučajevima

**Skor prihoda i rashoda**

Za svaku zemlju u uzroku se prikupljaju podaci o udjelu prihoda ili rashoda opće konsolidirane države u BDP-u, na temelju podataka Eurostata i Hrvatske narodne banke (za Hrvatsku), te se izračunaju maksimalan (max) i minimalan (min) udio prihoda i rashoda za svaku pojedinu zemlju u svakoj godini.

Na temelju dobivenih podataka o maksimalnim i minimalnim udjelima vrši se interpolacija podataka prema formuli:

,

gdje je veličina udjela prihoda/rashoda u BDP-u Hrvatske, najmanji udio prihoda/rashoda, a najveći prihoda/rashoda u BDP-u, u ukupnom uzorku zemalja.

U sljedećem koraku se konstuira Skor promjene udjela prihoda i Skor promjene udjela rashoda u BDP-u na način da Skor poprimi vrijednost:

a) 20 (najslabiji rezultat),

ako je udio prihoda u BDP-u u Hrvatskoj najveći u promatranoj skupini

ili

ako je udio rashoda u BDP-u u Hrvatskoj najveći u promatranoj

b) 80 (najbolji rezultat),

ako je udio prihoda u BDP-u u Hrvatskoj najmanji u promatranoj skupini

ili

ako je udio rashoda u BDP-u u Hrvatskoj najmaji u promatranoj skupini

c) *I* (interpolacija, vrijednosti između min i max)

u ostalim slučajevima

**Skor ukupnog i primarnog deficita**

Za svaku zemlju u uzroku se prikupljaju podaci o udjelu ukupnog i primarnog deficita proračuna opće konsolidirane države u BDP-u, na temelju podataka Eurostata i Hrvatske narodne banke (za Hrvatsku), te se izračunaju maksimalan (max) i minimalan (min) udio obje vrste deficita za svaku pojedinu zemlju u svakoj godini.

Na temelju dobivenih podataka o maksimalnim i minimalnim udjelima deficita vrši se interpolacija podataka prema formuli:

,

gdje je veličina udjela ukupnog/primarnog deficita u BDP-u Hrvatske, najmanji udio ukupnog/primarnog deficita, a najveći udio ukupnog/primarnog deficita u BDP-u, u ukupnom uzorku zemalja.

U sljedećem koraku se konstuira Skor promjene udjela prihoda i Skor promjene udjela rashoda u BDP-u na način da Skor poprimi vrijednost:

a) 20 (najslabiji rezultat),

ako je udio ukupnog/primarnog deficita u BDP-u u Hrvatskoj najveći u promatranoj skupini

ili

ako je udio ukupnog/primarnog suficita u BDP-u u Hrvatskoj najmanji u promatranoj skupini

b) 80 (najbolji rezultat),

ako je udio ukupnog/primarnog deficita u BDP-u u Hrvatskoj najmanji u promatranoj skupini

ili

ako je udio ukupnog/primarnog suficita u BDP-u u Hrvatskoj najveći u promatranoj skupini

c) *I* (interpolacija, vrijednosti između min i max)

u ostalim slučajevima